রাজ্যের স্কুলে এবার বিশেষ শিক্ষক নিয়োগের বিজ্ঞপ্তি! পরীক্ষা কবে?

ওয়েব ডেস্ক: চাকরি প্রার্থীদের জন্য বড় সুখবর! রাজ্যের স্কুলে এবার বিশেষ শিক্ষক (Special Education Teacher) নিয়োগের বিজ্ঞপ্তি জারি করল এসএসসি (SSC)। আবেদনের সময়সীমাও জানিয়ে দেওয়া হয়েছে কমিশনের তরফে। তবে পরীক্ষার দিনক্ষণ এখনও প্রকাশ করা হয়নি।

উল্লেখ্য, গত ৭ ই সেপ্টেম্বর নির্বিঘ্নেই সম্পন্ন হয়েছে এসএসসির নবম-দশমের শিক্ষক নিয়োগের পরীক্ষা। আগামী ১৪ সেপ্টেম্বর একাদশ-দ্বাদশের শিক্ষক নিয়োগের পরীক্ষা রয়েছে। আর তার আগেই নয়া নিয়োগের বিজ্ঞপ্তি প্রকাশ করল এসএসসি (SSC)। রাজ্যের বিভিন্ন স্কুলগুলিতে যে সকল বিশেষভাবে সক্ষম পড়ুয়ারা রয়েছে সেই সমস্ত স্কুলগুলিতেই বিশেষ শিক্ষক বা স্পেশাল এডুকেটর নিয়োগ করা হবে। পরীক্ষা কবে হবে তা পরবর্তীতে বিজ্ঞপ্তি দিয়ে জানানো হবে।

আরও পড়ুন: উত্তরবঙ্গ সফরে চাকরি নিয়ে বিরাট ঘোষণা মুখ্যমন্ত্রীর

বিজ্ঞপ্তিতে বলা হয়েছে, ২রা সেপ্টেম্বর থেকে আগামী ২৪ সেপ্টেম্বর পর্যন্ত SSC-এর ওয়েবসাইটে আবেদন করা যাবে। ২৪ তারিখ রাত ১১ টা পর্যন্ত অনলাইনে ফি জমা দেওয়া যাবে। রাজ্যে মোট শূন্যপদের সংখ্যা ১৯৪২টি। প্যানেলের মেয়াদ থাকবে এক বছর। MCQ পদ্ধতিতে OMR শিটে পরীক্ষা নেওয়া হবে। বিশেষভাবে বয়সের ছাড় পাবেন পশ্চিমবঙ্গ সমগ্র শিক্ষা মিশন বা লাইব্রেরী সায়েন্স দফতরে কোনও প্রকল্পে শিক্ষকতা করেছেন এমন প্রার্থীরা।

দেখুন অন্য খবর

The post রাজ্যের স্কুলে এবার বিশেষ শিক্ষক নিয়োগের বিজ্ঞপ্তি! পরীক্ষা কবে? first appeared on KolkataTV.

The post রাজ্যের স্কুলে এবার বিশেষ শিক্ষক নিয়োগের বিজ্ঞপ্তি! পরীক্ষা কবে? appeared first on KolkataTV.